Die kerk: Die regte soort leiers - www.bybelkennis.co.za
Die ware leier het geen begeerte om baas te speel oor God se kudde nie. Nee, hy is nederig, bereid vir selfopoffering en net so bereid om te volg as wat hy is om te lei – veral as die Gees dit vir hom duidelik maak dat daar 'n wyser en begaafder man beskikbaar is.
Daar is nie 'n tekort aan leiers in die kerk nie, maar wel 'n tekort aan die regte soort leiers. Die verkeerde soort leiers is waarskynlik nog erger as geen leiers nie. Dit is beter om stil te staan as om 'n blinde man oor die afgrond te volg. Die geskiedenis wys dat die kerk vooruitgegaan het as daar sterk leiers was. Die skape gaan nie verder as die herder nie.
Here, gee aan my die hart van 'n dienaar sodat ek die regte soort leier mag wees. U vra nederige dienaars. Maak my u dienaar vandag. Ek bid in die Naam van Jesus. Amen